"Ачымазара ааҟалеижьҭеи ҳара ҳахь 1800-ҩык рҟынӡа ачымазаҩцәа адҵаалахьеит. Иахьазы 186-ҩык араион аҿы иҟоу рыхәшәтәра ҳаҿуп. Дара зегьы аҩны иҟоуп. Иҳамоу аҳақьымцәа 4-ҩык ишрылшо ала зегьы ирхылаԥшуеит. Аҿкы змоу ахәшәтәырҭаҿы ишьҭаҳҵаӡом, араҟа аруаа рҽырхәшәтәуеит. Асолдаҭцәа рыбжьара ахҭысқәа рацәаӡам. Ахәшәтәырҭаҿы арентген ҿыц аархәан, иахьыҩнадыргыло ауада аиҭашьақәыргылара иаҿуп аҟынтәи макьана аус амуӡацт. Иара убас ара акомпиутертә томограф гылоуп. Уи 2008 шықәса раахыс аус ауеит. Даара ацхыраара ду ҳзыҟарҵоит, избанзар 90-ҩык инареиҳаны мызкы иалагӡаны иҭырҵааит хәыда-ԥсада. Иахьазы иара аус ауӡом, ианыҟарҵо ҳәа ҳазыԥшуп", - иҳәеит Шьоууа.
Аус ишахәҭоу иууозароуп, иамуазар аҩны утәароуп. Иҟоуп еиҵахарақәак аныҟало амашьынақәа анырацәоу, аха аԥҟара еиҳарк иназмыгӡо аҭыԥан инхо ҳауп. Сааҭк амашьына аргылара 20 мааҭ иаԥсоуп, иҟоуп амш зегьы иргыланы ицо, урҭ 100 мааҭк ршәоит, - иҳәеит Царгәыш.
Аицәажәара шәазыӡырҩыр шәылшоит аудиофаил аҟны.
Иаҳа инарҭбааны аицәажәара аудиофаил аҟны.
АҞӘА, цәыббра 25 – Sputnik. Қырҭтәылеи Аԥсни рҳәаа ахысра аԥҟарақәа рырӷәӷәара аҭахӡам ҳәа иҳәеит арадио Sputnik аинтервиу азҭаз Гал араион ахада Константин Ԥлиа.
"Қырҭтәылеи ҳареи ҳҳәааҟны игылоуп ҳмедицинатә пункт, есҽны уа ашьыжь асааҭ быжьба инаркны ахәылбыҽха асааҭ быжьбанӡа, аҳәаа ахьынӡаарту, амедицинатә усзуҩцәа ҷаԥшьоит. Аҳәаа иахысуа ирымырхуеит алаҵа шыҟарҵахьоу азы аилыркаага, мамзаргьы 72 сааҭ еиҳаны изхымлахьоу ПЦР-тест азы ашәҟәы, ма ацәеижьҿагылақәа шрылоу зҳәо ашәҟәы", – ҳәа инаҵишьит иара.
Акоронавирустә инфекциа ҿыц азы аҭагылазаашьа цәгьоуп ҳәа ахимҳәааит Ԥлиа. Гал араион аҿы иахьазы 34-ҩык рҽырхәышәтәуеит ахәышәтәырҭа иҭамлаӡакәа, школк аамҭала иаркын, аха уигьы уажәшьҭа аусура иалагахьеит иҳәеит иара.
"Ҳсанитартә ҳақьым ишиҳәо еиԥшҵәҟьа аҭагылазашьа бааԥсым. Сара еилыскаауеит, асанитартә ҳақьымцәа аԥҟарақәа рӷәӷәазар еиҳа еиӷьаршьоит, ачымазарагьы усҟак иҿиаӡом, аха аԥсҭазаара ԥсҭазаароуп, ауаа аус нхароуп, аус руроуп, иҿиароуп. Ашәарҭара уеизгьы есымша иҟазаауеит", - ҳәа азгәеиҭеит Ԥлиа.
Уаанӡа Гал араион асанитартә ҳақьым хада инапынҵақәа назыгӡо Георги Қобалиа Sputnik аинтервиу анеиҭоз иҳәиҳәеит Аԥсни Қырҭтәылеи рҳәаа ахысра аԥҟарақәа рӷәӷәатәуп ҳәа. Иара иажәақәа рыла, Гал араион иқәынхо ауааԥсыра лассы-лассы аҳәаа иаԥну Жәыргьыҭ араион иаҭаауеит, уа мышкала 200-300-ҩык акоронавирус рыдырбалоит, ПЦР-тестқәа ракәзар, актәи ма аҩбатәи амш азы авирус рзаарԥшӡом.